Megállapodás Településrendezési Szerződés átruházásáról
amely létrejött 
Budapest Főváros XIV. Kerület Zugló Önkormányzata (székhely: 1145 Budapest, Pétervárad utca 2., adószám: 15735777-2-42, statisztikai számjel: 15735777-8411-321-01, törzskönyvi azonosító szám: 735771, képviseli: Rózsa András polgármester) mint szerződésben maradó fél (továbbiakban Önkormányzat),
a Mogyoródi Park Center Ingatlanberuházó és Ingatlanforgalmazó Korlátolt Felelősségű Társaság (székhely: 1148 Budapest, Fogarasi út 10-14., nyilvántartó szervezet megnevezése: Fővárosi Törvényszék Cégbírósága, cégjegyzékszám: 01-09-903244, adószám: 14424223-2-42, statisztikai számjel: 144242223- 6811-113-01, képviseli: Illés Józsefné ügyvezető) mint szerződésből kilépő fél (továbbiakban Átruházó),
[bookmark: _Hlk207639573]a Corylus Ingatlan Korlátolt Felelősségű Társaság (székhely: 1148 Budapest, Fogarasi út 3., nyilvántartó szervezet megnevezése: Fővárosi Törvényszék Cégbírósága, cégjegyzékszám: 01 09 447043, adószám: 32871212-2-42, statisztikai számjel: 32871212-6812-113-01, képviseli: Piukovics Domonkos ügyvezető) mint szerződésbe belépő fél (továbbiakban Átvevő)
(Önkormányzat, Átruházó és Átvevő együttesen Felek, külön-külön Fél) 
között alulírott helyen és időben, az alábbi feltételek szerint:
Felek rögzítik, hogy az Önkormányzat és az Átruházó között 2023. szeptember 08. napján településrendezési szerződés (továbbiakban Településrendezési Szerződés) jött létre a Budapest Főváros Kormányhivatala Földhivatali Főosztály, mint illetékes ingatlanügyi hatóság által a Budapest XIV. kerület belterület 32412/3 helyrajzi szám alatt nyilvántartott, természetben a 1143 Budapest, Mogyoródi út 11-13., 1143 Budapest, Zászlós utca 9-19. és 1143 Budapest, Francia út 11-12. szám alatt elhelyezkedő, 4411 m2 alapterületű, kivett beépítetlen terület megnevezésű ingatlanon (továbbiakban Ingatlan) tervezett beruházás vonatkozásában.
Felek rögzítik, hogy az Átruházó mint eladó és az Átvevő mint vevő között 2025. szeptember 12. napján ingatlan adásvételi szerződés (továbbiakban Ingatlan Adásvételi Szerződés) jött létre az Ingatlan vonatkozásában. 
Az Átruházó és az Átvevő megállapodnak, hogy az Ingatlan Adásvételi Szerződés alapján az Átvevő Ingatlanra vonatkozó tulajdonjogának ingatlan-nyilvántartásba történő bejegyzésétől függő hatállyal, az Átruházó a Településrendezési Szerződésből eredő az Átruházót megillető jogok és az őt terhelő kötelezettségek összességét a Ptk. 6:208. § (1) bekezdése rendelkezései szerint az Átvevőre ruházza át, amely átruházáshoz az Önkormányzat, mint szerződésben maradó fél kifejezetten hozzájárul. 
A jelen megállapodás szerinti szerződésátruházás hatályosulását követően, az Átvevőt megilletik mindazon jogok, és terhelik mindazon kötelezettségek, amelyek az Átruházót az Önkormányzattal szemben a Településrendezési Szerződés alapján megillették és terhelték. Az Átvevő nem jogosult beszámítani az Átruházónak az Önkormányzattal szemben fennálló egyéb követelését. Az Önkormányzat nem jogosult beszámítani az Átruházóval szemben fennálló egyéb követelését.
Felek kijelentik, hogy a magyar jog szerint Magyarországon bejegyzett és a jogszabályoknak megfelelően működő jogi személyek. Felek képviselői kijelentik továbbá, hogy a jelen megállapodás megkötéséhez szükséges felhatalmazással rendelkeznek.
A jelen megállapodásban nem szabályozott kérdésekben a Ptk. rendelkezései az irányadóak.
Átruházó és Átvevő az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdése alapján kijelentik, hogy a nemzeti vagyonról szóló 2011. évi CXCVI. 3. § (1) bekezdés 1. pontja szerint átlátható szervezetnek minősülnek.
Átruházó és Átvevő tudomásul veszik, hogy Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelet alapján az Önkormányzat - az esetlegesen személyes adatnak minősülő adatok kivételével – jelen megállapodást a honlapján közzéteszi.
[bookmark: _GoBack]Felek a jelen megállapodást elolvasás és értelmezés után, mint akaratukkal mindenben megegyezőt aláírták, valamint annak minden oldalát ellátták kézjegyükkel. Szerződő Felek a jelen megállapodás elkészítésére és ellenjegyzésére a Dr. Sárecz Judit Ügyvédi Irodát (székhely: 1051 Budapest, Vörösmarty tér 2. IV. emelet 4., Dr. Sárecz Judit Ügyvéd, KASZ: 36068058) hatalmazták meg, aki azt elfogadta.
 A szerződés 2 oldalból áll és 9 példányban készült, amelyből 3 példány az Önkormányzatot, 2 példány Átruházót, 2 példány az Átvevőt, valamint 2 példány az ellenjegyző ügyvédet illet meg.

Budapest, 2025. ……………….

Készítettem és ellenjegyzem, Budapesten, 2025. ……………….napján azzal, hogy az aláíró fél vonatkozásában az ügyvédi tevékenységről szóló 2017. évi LXXVIII. törvény 44. § (1) bekezdés b)-d) pontja szerinti körülmények tanúsítása ………………… alkalmazott ügyvéd (KASZ: ……………….) eljárásán alapul.

Dr. Sárecz Judit ügyvéd (Dr. Sárecz Judit Ügyvédi Iroda képviseletében, székhely: 1051 Budapest, Vörösmarty tér 2. IV. emelet 4., kamarai azonosító szám: 36068058, lajstromszáma: 01-20446)

